**Pozor! Pozor! Pozor!**

**Vieš napočítať do deväť?**

**Máš logické myslenie?**

**Si ochotný riešiť matematicko-logické úlohy, pri ktorých ti kalkulačka nepomôže?**

Ak si odpovedal aspoň raz ÁNO, poď zabojovať o hrdý titul

Starogymplácky sudokáč!

Už v septembri spúšťame celoročný projekt súťaže v riešení známej logickej hry

**Starogymplácku ligu SUDOKU.**

**PROPOZÍCIE SÚŤAŽE:**

- do ligy sa môže zapojiť **každý žiak a každý zamestnanec** našej školy

- budú tri kategórie: **1. žiaci prímy – kvarty**; **2. ostatní žiaci**; **3. zamestnanci**

- liga bude mať **deväť kôl** (september – máj), súťažiaci môže absolvovať ľubovoľný počet kôl

- jednotlivé kolá sa uskutočnia vždy **poslednú vyučovaciu stredu v mesiaci** – samozrejme, **PO (!!!) vyučovaní (začíname 26. septembra o 14.30 h!!!)**

- všetci v jednej kategórii budú riešiť rovnaké SUDOKU, o poradí súťažiacich v jednotlivých súťažných kolách bude rozhodovať **ČAS** správneho vyriešenia

- víťaz každého kola si pripíše na svoje konto 15 bodov, druhý v poradí 12, tretí 9, od štvrtého po deviate miesto 7 – 6 – 5 – 4 – 3 – 2 a od desiateho miesta každý, kto SUDOKU správne vyrieši v danom časovom limite (30 min), získa do tabuľky 1 bod

- organizátori budú viesť presnú evidenciu výsledkov, každému súťažiacemu sa do konečného poradia budú počítať body za jeho **ŠESŤ NAJLEPŠÍCH UMIESTNENÍ**

- hrá sa o titul Starogymplácky sudokáč, ale aj o **zaujímavé vecné ceny** (zatiaľ tajné!)

**☺TEŠÍME SA NA KAŽDÉHO LOGICKY MYSLIACEHO! ☺**